Vi må på det aller kraftigste advare folk mod at booke dette sted. Opslaget om lejligheden er (var) stærk misvisende. Man tror at man lejer en "FANTASTIC SERVICED APARTMENT in SINGAPORE". Sandheden er at man får et lille kosteskab på 3 x 3 meter uden dagslys og alle faciliteter skal deles med værten og hans familie. Prisen for rummet svarer nogenlunde til prisen for det 5-stjernede hotel lige om hjørnet.
Da vi ankom i lejligheden og blev anvist det lille mørke rum, var der beskidt, rodet i dagligstuen. Værten var ved at koge noget ildelugtende i køkkenet, så man skule passe på at man ikke kom til at kaste op.
Inden vi chekede ind, blev jeg ringet op af værten, der skyndte sig at gøre mig opmærksom på at vi skulle dele lejligheden med ham og hans familie.
Pudssigt nok dukker der også en email op fra værten som vi ser efter at vi har haft denne grusomme oplevelse. Her gør han også opmærksom på at vi skal dele lejligheden med hans familie. Det virker meget som dårlig samvittighed.
Havde vi vidst hvad sandheden var, havde naturligvis annulleret omgående.
Vi fik mere eller mindre ødelagt vores ferie i Singapore, som vi ellers havde set meget frem til.
SVINDEL er det eneste ord man kan anvende for den slags bondefangeri, og vi vil advare alle på det kraftigste mod at booke her.